อนุกมธ.ไทย-มุสลิม วุฒิฯ เชิญทูตมาเลฯ ถก ชี้ปัญหา โรฮิงยา แนวโน้มลดความรุนแรง
20 พ.ย.55 - อนุกมธ.ติดตามสถานการณ์ความสัมพันธ์ไทยกับโลกมุสลิม วุฒิฯ เชิญตัวแทนทูตมาเลเซียประชุมความร่วมมือ สานสัมพันธ์ประเทศอาเซียน ถกปัญหา โรฮิงยา จากพม่า ชี้ ปัญหาชาติพันธุ์ในพม่ากำลังลดความรุนแรง อีกไม่นานคงกลับประเทศได้ ด้านภาษา เห็นร่วมกันว่าควรมีการแลกเปลี่ยนเพราะภาษา มลายู จะถูกใช้อย่างแพร่หลายในภูมิภาค นายวรวิทย์ บารู สมาชิกวุฒิสภา เป็นประธานในการประชุมคณะอนุกรรมาธิการศึกษาและติดตามสถานการณ์ความสัมพันธ์ไทยกับโลกมุสลิม ณ ห้อง 113 อาคารรัฐสภา 2 ได้เชิญตัวแทนจากสถานทูตมาเลเซียมาร่วมประชุมเพื่อหาแนวทางการประสานความร่วมมือกันในด้านต่างๆ โดยประเด็นแรกคือ เรื่องการแก้ไขปัญหาผู้อพยพชาวโรฮิงญาของมาเลเซียและไทยซึ่งตัวแทนจากสถานทูตมาเลเซียได้ให้ข้อมูลว่า ในมาเลเซียนั้นมีความหลากหลายทางวัฒนธรรมสูงจึงไม่มีมาตรการรุนแรงในการจัดการปัญหาโรฮิงญา มาเลเซียได้เปิดให้ NGOs เข้ามามีส่วนร่วมในการแก้ไขปัญหาดังกล่าว และทางรัฐบาลได้มีการอนุโลมให้โรฮิงญาเข้ามาทำงานในประเทศ เพราะมองว่าเป็นประโยชน์ด้านแรงงานต่อมาเลเซีย ทั้งยังมองว่าปัญหาชาติพันธุ์ในพม่ากำลังจะลดระดับความรุนแรงลง อีกไม่นานผู้ลี้ภัยเหล่านี้ก็จะเดินทางกลับไปยังประเทศพม่าในที่สุด 
 20 พ.ย.55 - อนุกมธ.ติดตามสถานการณ์ความสัมพันธ์ไทยกับโลกมุสลิม วุฒิฯ เชิญตัวแทนทูตมาเลเซียประชุมความร่วมมือ สานสัมพันธ์ประเทศอาเซียน ถกปัญหา โรฮิงยา จากพม่า ชี้
มคณะอนุกรรมาธิการศึกษาและติดตามสถานการณ์ความสัมพันธ์ไทยกับโลกมุสลิม,วุฒิสภา